
Fylkesmannen i Oppland

Miljøvernavdelingen
Søndre Land kommune
2860 HOV
Deres referanse
Vår referanse
Vår dato


2005/2059  433.52  HKL


Søknad om forlengelse av fellingstillatelse på bjørn
Fylkesmannen viser til søknad av 03.10.05 om forlengelse av skadefellingstillatelse på bjørn fra Veståsen beitelag. Vi viser også til samtaler med Struksnes i Søndre Land kommune den 20.09.2005, hvor kommunen sa seg villig til å stå som mottager/ansvarlig for en tillatelse. Vi viser videre til våre tillatelser til felling av bjørn i området tidligere i sommer, datert 27.06.2005, 12.07.2005 og 21.09.05.

Vedtak

Fylkesmannen forlenger med dette fellingstillatelsen på én bjørn gitt til Søndre Land kommune fra 4. oktober 2005 kl 12.00 til 18. oktober kl. 12.00. For øvrig er vilkårene identiske med de som ble gitt i tillatelsen i brev av 21.09.05.
Vedtaket ble gitt muntlig til Anette Sand, Søndre Land kommune den 04.10.2005.  

Bakgrunn og begrunnelse

Vedtaket er fattet med hjemmel i Lov av 29. mai 1981 om viltet (Viltloven) og Forskrift av 18.03.2005 om forvaltning av rovvilt. Vi viser også til rovviltnemnda i region 3 (Oppland) sitt vedtak der de fastsatte en kvote på 1 betinga fellingstillatelse på bjørn for perioden 8. juni 2005- 15. februar 2006. Pr i dag er ingen bjørn felt. Fylkesmannen er etter § 9 i rovviltforskriften gitt myndighet til å iverksette betinget skadefelling for å forhindre framtidig skade, innenfor rammen av kvote for betinget skadefelling gitt av Rovviltnemnda, jf. forskriftens § 8. 

Generelt

Fellingstillatelse gis for å forhindre at rovvilt gjør skade på bufe og tamrein. Ved vurdering av om det skal gis tillatelse til skadefelling skal det legges vekt på føringene i regional forvaltningsplan. Rovviltnemnda i Oppland har foreløpig ikke ferdigstilt forvaltningsplanen. Felling kan bare gjennomføres dersom det ikke finnes en annen tilfredsstillende løsning ut fra prinsippet om geografisk differensiert forvaltning. Det skal særlig tas hensyn til

a) områdets betydning som beitemark

b) skadenes omfang og utvikling

c) potensialet for framtidige skader

d) muligheten for å gjennomføre forebyggende tiltak

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. 

Den aktuelle situasjonen:
Siden iverksettelsen den 20.09 er det en gjort en sporobservasjon 25/26. september. Statens naturoppsyn har gitt denne status som; dokumentert bjørn. Dette var innenfor fellingsområdet med samme spormål som det som ble påvist ved siste skade. Videre er det i de siste dagene gjort en synsobservasjon av bjørn sør i Sør-Aurdal mot Nes i Buskerud (utenfor fellingsområdet). Denne er pr. dato ikke bekreftet av Statens naturoppsyn.
Fylkesmannens vurdering:

Viser til vurderingen gitt ved iverksettelse i brev av 21.09.05:

”I region 3 (Oppland) er det ikke mål om ynglinger av bjørn. Det ble sluppet om lag 2300 sau på beite i området. 

I følge Statens naturoppsyn (SNO) er det registrert 12 sau med bjørn som antatt/dokumentert skadevolder innenfor fellingsområdet i løpet av sommeren, hvor den siste ble tatt for en drøy uke siden. Det er i tillegg registrert 3 skader litt lengre nord og noen litt lengre vest. Fylkesmannen har tidligere i sommer gitt fellingstillatelse på bjørn i området i to perioder. I følge søknaden viser sankingen at det mangler mye dyr i Veståsen beitelag. Det var betydelige tap til bjørn i området i fjor. Fylkesmannen legger til grunn at det de siste årene er registrert mer stabil/stasjonær forekomst av ett eller flere individ vest for Randsfjorden. Dette har medvirket til relativt høye tapstall i området. SNO har målt spor etter voksen hannbjørn i området flere ganger i sommer, og sist for en drøy uke siden. Vi regner det som sannsynlig at en voksen hannbjørn har forårsaket relativt store tap i området. Det er større sannsynlighet for at et eldre etablert dyr vil være i de samme områdene kommende beitesesong, enn unge uetablerte bjørner. Ut fra dette anser vi at potensialet for tap til bjørn neste sesong er relativt stort. Vi finner det derfor riktig å iverksette fellingstillatelse i dette tilfellet, selv om det nå er etter hovedsankingen. Vi har da også lagt til grunn prinsippet om differensiert forvaltning, jf at det ikke er noe mål om ynglinger av bjørn i fylket”. 

Som det framgår innledningsvis skal skadefellingstillatelsene benyttes for å forhindre at rovvilt gjør skade på bufe og tamrein. Felling skal være rettet mot bestemte individer – derfor er fellingstillatelsene begrenset til et bestemt område i et avgrenset tidsrom.

Da fylkesmannen ga fellingstillatelsen i brev av 21.09.05 la vi altså vekt på at vi mente skadefellingsforsøket kunne rettes mot det skadevoldende individ. Vi har antatt at en voksen hannbjørn har voldt relativt store skader, og en hannbjørn ble påvist i forbindelse med

skadetilfelle i området i kort tid før iverksettelsen. Vi har ansett skadepotensialet som betydelig med tanke kommende beitesesong ut i fra at det er et etablert dyr som har gjort stor skade i både 2004 og 2005. 

Generelt vil det ikke være grunnlag for å gi/forlenge slike fellingstillatelser der det er usikkerhet om felling kan rettes mot det individet som gjør skade, eller om det er usikkerhet om framtidig skadepotesialet vil være høyt. Observasjoner/spor/nye skader vil alltid være viktige moment i forbindelse med vurderingen av skadefellingstillatelser og eventuell forlengelse av disse.

Fylkesmannen vektlegger nå at det ble gjort en observasjon relativt nylig (25-26.09) med de samme spormål som lå tilgrunn for forrige iverksettelse. Generelt mener fylkesmannen at det må være sikre observasjoner som peker i retning av at det skadevoldende individ er i beiteområdet dersom iverksettelser/forlengelser skal bli vurdert.

Vi mener at en forlengelse nå på ytterligere 14 dager vil øke mulighetene for å få tatt ut skadevolder og dermed begrense tap neste beitesesong. Vi forlenger derfor tillatelsen til og med 18. oktober kl. 12.00.
Fylkesmannen legger til grunn at forskriften for forvaltning av rovvilt har fastsatt bestandsmål for gaupe og jerv for region 3, men ikke for bjørn. Iverksettelse av fellingstillatelser utover beitsesongen vil være i helt spesielle tilfeller som beskrevet over og vil i hovedsak gjelde for de artene der det ikke er fastsatt bestandsmål for regionen, jfr. prinsippet om differensiert forvaltning. Håndtering av fellingstillatelser på gaupe og jerv vil til en hver tid avhenge av bestandssituasjonen for disse artene. 
Vilkår

Vilkårene er som i brev av 21.09.05 med unntak av 2. vilkår:
2. Fellingstillatelsen gjelder for tidsrommet 04.10.2005 kl. 12.00 til 18.10.2005 kl. 12.00.

Dersom det gis fellingstillatelser i flere områder samtidig, kan fellingstillatelsen inndras umiddelbart om felling skjer i et annet område.

Saksopplysninger

Fylkesmannen har hatt kontakt med rovviltnemnda om saken.   

Vedtaket kan påklages etter reglene i forvaltningsloven innen tre uker, jf vedlagte «Rett til å klage over forvaltningsvedtak». En eventuell klage rettes til Direktoratet for naturforvaltning, men sendes via fylkesmannen. 

Kristin Hille Valla 
Sigurd Tremoen 


  avdelingsdirektør

Vedlegg: 

Skjema «Rett til å klage over forvaltningsvedtak» 

Kopi:
Veståsen Beitelag BA v/Norodd Øibakken, 2870 Dokka

Rolf Leirvik, Furuvn. 33, 2870 Dokka
Nordre Land kommune

Sør-Aurdal kommune

Etnedal kommune

Gran kommune

Rovviltnemndas medlemmer (kun digitalt)

Direktoratet for naturforvaltning (kun digitalt)

Norsk institutt for naturforskning (kun digitalt)

Lensmennene i Sør-Aurdal, Etnedal, Nordre land, Søndre Land og Gran

Vestoppland politidistrikt
SNO v/Esben Bø, Postboks 94, 2688 Lom (kun digitalt)

Rovviltkontakt Leif Westrum, 2863 Odnes

Rovviltkontakt Per Ivar Stensæther, 2930 Bagn

Rovviltkontakt Einar Asbjørnsen, 2890 Etnedal 

Rovviltkontakt Arvid Snellingen, 2742 Grua

Rovviltkontakt Magnar Haugen, 2760 Brandbu

Rovviltkontakt Ole Knut Steinset, Rute 541, 2890 Etnedal 

Oppland Bondelag

Oppland Bonde- og Småbrukarlag

Oppland Sau- og Geitalslag



Fylkesveterinæren for Hedmark og Oppland

Oppland Jeger- og fiskerforbund, Stortorget 1, Pb 124, 2601 Lillehammer

Naturvernforbundet i Oppland, Storgata 89, Pb 368, 2601 Lillehammer

WWF – Norge, Postboks 6784 St. Olavs plass N-0130 Oslo

Foreningen Våre Rovdyr, Pb 195 N-2150 Årnes 

Folkeaksjonen for en ny rovviltpolitikk, Pb 40, 7701 Steinkjer

Fellesaksjonen For Ulv, v/Ener Borg, Konvallveien 34, 0875 Oslo
Fylkesmannen i Buskerud

Fylkesmannen i Hedmark

Fylkesmannen i Møre og Romsdal

Fylkesmannen i Akershus

Fylkemannen i Sogn og Fjordane

